KÖZGYŰLÉSI JEGYZŐKÖNYV 

A MAGYARORSZÁGI OROSZ FEKETE TERRIER
EGYESÜLET A KÖZÖSSÉGÉRT
2021. május. 26- napján tartott e-közgyűléséről

Helye: Az 502/2020.( XI.16.) Kormányrendeletben foglaltakra, különösen annak 3.§ (1) és (2) bekezdésére, elektronikus hírközlő eszköz igénybevételével.
Elektronikus felület: https://meet.google.com/yhe-vqzs-rbo
Időpontja: 2021. május.26. (szerda) 20.00 órakor
Jelen vannak: az elnök által hitelesített mellékelt jelenléti ív szerint.

Az Egyesület Elnöke köszönti a megjelenteket az alábbi felületre való bejelentkezés után: https://meet.google.com/yhe-vqzs-rbo.
Javasolja a közgyűlésnek, hogy az előzetesen kiküldött meghívóba az 1 napirendi pont szerint kerüljön sor elsőként a levezető elnök, a jegyzőkönyvvezető és két jegyzőkönyv-hitelesítő megválasztására. A szavazás eredményeként a Közgyűlés megválasztotta az alábbi közreműködőket.

Levezető elnök: Dobainé Tar Zsuzsanna  
Jegyzőkönyvvezető: Székely Gyöngyvér 
Jegyzőkönyv-hitelesítő: Plathy Dorottya 
Jegyzőkönyv-hitelesítő: Gyetvánné Szűcs Éva 

Szavazás: a mellékelt hitelesített ív szerint.

2. napirendi pont: Határozatképesség megállapítása.

A levezető elnök megállapítja a mellékelt és hitelesített ív szerint, hogy a 18 fő tagból 11 fő jelen van, így a közgyűlés határozatképes.

3. napirendi pont: A napirendi pontok jóváhagyása.

A kiküldött meghívó napirendi pontjainak elfogadását kéri a levezető elnök, melyet a közgyűlésen jelen lévők elfogadtak, új napirendi pontra javaslat nem érkezik.

Szavazás: a mellékelt hitelesített ív szerint.

4.napirendi pont: Alapszabály módosítása.

A levelező elnök az előzetesen kiküldött alapszabály módosítását ismerteti a tagokkal. A változtatásra azért van szükség, hogy a veszélyhelyzetben továbbra is elfogadható legyen az on-line verzió, elektronikus eszközökön történő, hagyományos ülés nélküli határozathozatal. Kéri a közgyűlésen részt vevőket, hogy járuljanak hozzá az Alapszabály módosításához.

Szavazás: az alábbi közgyűlési határozat elfogadása a mellékelt hitelesített ív szerint.

MOFTEK KGY(33)2021.(V.2.) számú határozat: Az egyesület alapszabályában történt változást a közgyűlés jóváhagyta.

5. napirendi pont:
2021-évi Gazdasági beszámoló ismertetése, elfogadása.
Előadó: Dobainé Tar Zsuzsanna elnök.

Az elnök tájékoztatása szerint az elkészült gazdasági beszámoló már megtekinthető az egyesület www.oroszterrier.hu honlapján, illetve a kiküldött közgyűlési meghívó mellékleteként is mindenki megkapta.
A számokból látszik, hogy az évet nyereséggel zártuk, kiegyensúlyozott a gazdálkodásunk. Sajnos az 1% felajánlásokból most kicsit kevesebbet tudtunk gyűjteni,  viszont a kapott összeg még mindig jelentős stabilitást biztosít egyesületünknek. Bevételünk a tagdíjól volt csak. 
A kiadásaink elsősorban már a következő évi kiállításhoz kapcsolódnak, hisz 2020-ban nem tudtunk a pandémia miatt rendezni sem klubkiállítást, sem családi napot sem.
 
Éves könyvelésünket szakember vezeti, a beszámolót könyvvizsgáló készítette el. Hivatalosan is benyújtjuk majd a közgyűlési elfogadás után.  
Az elnök kéri az előterjesztés elfogadását.

Szavazás: az alábbi közgyűlési határozat elfogadása a mellékelt hitelesített ív szerint.

MOFTEK KGY/34/(V.26.) számú határozat: Az egyesület 2020-as évi Gazdasági beszámolóját, a közhasznúsági jelentést a közgyűlés az ismertetésé után elfogadja.
 
6. napirendi pont: 2021-es költségvetés ismertetése és elfogadása.
Előadó: Dobainé Tar Zsuzsanna elnök

A költségvetés az előző évek számadatait figyelembe véve készült el. Mindenképpen célul tűztük ki a tagdíjbevétel növelését, valamint az 1%-ból felajánlott összeget is szeretnénk növelni. Ennek érdekében on-line csatornákon folyamatosan népszerűsítjük egyesületünket. Készülnünk kell a 2021-es klubkiállításunk megrendezésére is, ahol számítani lehet nagy létszámú külföldi nevezésre is, így célunk, hogy a kupák mellett mindenkinek ajándékot tudjunk adni. Erre 2021-ben nagyobb összeget kell fordítanunk. Ezt követően az elnök kérte a költségvetés elfogadását.

Szavazás: az alábbi közgyűlési határozat elfogadása a mellékelt hitelesített ív szerint.
 
MOFTEK KGY/35/(V.26) számú határozat: Az ismertetés után az egyesület 2021-es évi költségvetését a közgyűlés elfogadja. 
 
7. napirendi pont: Elnöki beszámoló a 2020-as év munkájáról.
Előadó: Dobainé Tar Zsuzsanna elnök

Az elnök elmondja, hogy az egyesület működése során még nem volt arra példa, hogy érdemi munkáról nem tudott beszámolni, de sajnos ez most bekövetkezett. Sem kiállítást nem tudtunk rendezni, sem a közkedvelt Családi nap megrendezésére sem került sor. 
Egyedül tenyészszemlét tartottunk, ahol szigorúan betartottuk az előírt szabályokat. Itt is gratulálunk a minősítést kapott kutyának. 
A bezártságot arra használtuk fel, hogy már megrendeltünk bizonyos ajándékokat, amit majd a következő évi, az Európa kiállítással együtt megrendezésre kerülő klubkiállításunkon a nevezők részére adunk. Szeretnénk, ha minél nagyobb nevezési létszámot tudnánk realizálni, így a bíró kiválasztására is nagy hangsúlyt fektetünk. Mindenképpen fajta specialista bírót szeretnénk hívni. Előzetesen már felkértük Olga Sinkó bírónőt hamarosan a hivatalos felkérést is elindítjuk.   
Családi napot szervezünk szeptember. 18-án. szombaton a Happy Dog kutyaiskolában, szeretnénk előadást is tartani, de a személyes találkozás a legfontosabb. 
Megemlékeztünk elhunyt kutyáinkról is.
Sajnos vizsgázott kutyáról nem tudunk. 
Anyagi helyzetünk kiegyensúlyozott. Cél a tagság növelése. 
Az elnöki munkában voltak hullámvölgyek, ennek főleg az állami elismertség körüli viták voltak az okai, de szerencsére ez már a múlt. 
Hivatalosan az elnök és az alelnökök lemondanak tisztségükről, megköszönve a tagság eddigi bizalmát.

A kurta kiállítási évad ellenére születtek szép eredmények, így az elnök a beszámoló elfogadása előtt átadja az Év kutyája pályázat díjait 
  
Kérte a beszámoló elfogadását.

Szavazás: az alábbi közgyűlési határozat elfogadása a mellékelt hitelesített ív szerint.

MOFTEK KGY/36/(V.26.) számú határozat: Az elnök 2020-as évi, az egyesület munkájáról szóló beszámolóját a közgyűlés elfogadta.
   
8.napirendi pont: Tisztújítás: az egyesület elnökének és elnökségi tagjainak választása.

Az elnök elmondja, hogy amennyiben bizalmat szavaznak neki újabb ciklusra vállalja az elnöki feladatokat. A jelölést elfogadja.
    
Szavazás: az alábbi közgyűlési határozat elfogadása a mellékelt hitelesített ív szerint.

MOFTEK KGY/37/2021.(V.26) számú határozat: A közgyűlés 5 évre az egyesület elnökének megszavazta: Dobainé Tar Zsuzsanna  

 Ezt követően az elnökségi tagok megválasztására került sor.
 Deliné Juhász Mónika vállalja a tisztséget.

Szavazás: az alábbi közgyűlési határozat elfogadása a mellékelt hitelesített ív szerint.

MOFTEK KGY/38/2021.(V.26) számú határozat: A közgyűlés 5 évre az egyesület alelnökének megszavazta: Deliné Juhász Mónika  

Az alelnöki jelöltséget vállalja: Pados-Szigeti Mária.

Szavazás: az alábbi közgyűlési határozat elfogadása a mellékelt hitelesített ív szerint.

MOFTEK KGY/39/2021.(V.26) számú határozat: A közgyűlés 5 évre az egyesület alelnökének megszavazta: Pados-Szigeti Mária.  

9. napirendi pont: Egyebek

Felvetődött egy nyári kirándulás terve, kutyákkal együtt, lehetőleg valahol víz mellett. Mindenképpen szeretnénk megvalósítani, nagyon hiányzik már mindenkinek, hogy személyesen is találkozzunk. A szervezést hamarosan elindítjuk. 
Felkértük Székely Gyöngyvért, hogy szakmai tanácsadással segítse majd az elnökség munkáját. A felkérést elfogadta. 
Az elnök megköszönte a tagok részvételét, mindenkinek jó egészséget kívánt és a közgyűlést bezárta.

					kmf.

			

	............................................
Dobainé Tar Zsuzsanna     egyesület elnöke sk.		

............................................
Székely Gyöngyvér 
jegyzőkönyvvezető sk 		............................................
Dobainé Tar Zsuzsanna 
levezető elnök sk.	

............................................
Gyetvánné Szűcs Éva 
jegyzőkönyv-hitelesítő sk. 		............................................
Plathy Dorottya
jegyzőkönyv-hitelesítő sk.